ΓΡΑΠΤΗ ΕΡΩΤΗΣΗ P-2656/96 υποβολή: Amedeo Amadeo (NI) προς την Επιτροπή (8 Οκτωβρίου 1996)

Θέμα: Μέτρα αντιντάμπιγκ για τα βαμβακερά υφάσματα

Η Ευρωπαϊκή Επιτροπή προτείνει δασμούς αντιντάμπιγκ για την εισαγωγή υφασμάτων ακετέργαστου βάμβακος από ορισμένες τρίτες χώρες (Πακινστάν 27,9%, Ινδονησία 16,9%, Αίγυπτος 13,3% κλπ.,).

Αρχικά η πρόταση περιλάμβανε την κατηγορία 2AMF, δηλαδδ όλα τα βαμβακερά υφάσματα κατεργασμένα ή ακατέργαστα (χρωματιστά πλυμένα με χλωρίνη, λευκασμένα κλπ.,).

Η οριστική πρόταση αντίθετα περιλαμβάνει ένα μέρος μόνο των προϊόντων αυτών και συγκεκριμένα τα υφάσματα ακατέργαστου βάμβακος, χωρίς να περιλαμβάνει πλέον τα αντίστοιχα κατεργασμένου. Είναι καταφανές ότι το μέτρο αυτό τείνει να ανατρέψει τις προθέσεις της Επιτροπής δεδομένου ότι όχι μόνο επ' ουδενί θα ωφελούσε τους ευρωπαίους παραγωγούς υφασμάτων ακατεργάστου βάμβακος αλλά και θα έπληττε σοβαρά όλες τις επιχειρήσεις που λειτουργούν στον τομέα του εξευγενισμού του υφάσματος.

Ζητείται από την Επιτροπή να επεκταθούν τα μέτρα αντιντάμπιγκ σε όλη τη κατηγορία 2ΑΜF, ή εναλλακτικά να ανασταλεί το μέτρο και να εξετασθεί περισσότερο σε βάθος το θέμα με τις ενώσεις του τομέα.

Απάντηση του sir Leon Brittan εξ ονόματος της Επιτροπής (23 Οκτωβρίου 1996)

Η ερώτηση αναφέρεται σε δύο διαφορετικές διαδικασίες αντιντάμπινγκ, τις οποίες κίνησε η Επιτροπή με βάση τις αντίστοιχες καταγγελίες που κατατέθηκαν από τον κοινοτικό κλάδο παραγωγής και καθόρισαν το πεδίο έρευνας σχετικά με το προϊόν και τις ενδιαφερόμενες χώρες.Η πρώτη αφορούσε βαμβακερά υφάσματα γενικά (λευκασμένα και μη) εισαγόμενα από την Κίνα, την Ινδία, το Πακιστάν και την Τουρκία, και περατώθηκε το Φεβρουάριο του 1996 μετά την ανάκληση της καταγγελίας από τους κοινοτικούς παραγωγούς. Η δεύτερη διαδικασία αναφέρεται αποκλειστικά σε μή λευκασμένα δίπλοκα βαμβακερά ζακάρ περιεκτικότητας σε βαμβάκι τουλάχιστον 85% βάρος και περιλαμβάνει, εκτός των χωρών που αναφέρθηκαν παραπάνω, και την Αίγυπτο.

Η Επιτροπή επί του παρόντος ερευνά τη δεύτερη αυτή διαδικασία και, μετά από εντατικές έρευνες που πραγματοποιήθηκαν σε συνεργασία με τους παραγωγούς και τους εξαγωγείς των ενδιαφερομένων χωρών, βρίσκεται στο στάδιο των εσωτερικών διαβουλεύσεων σχετικά με το αν θα πρέπει να εφαρμοστούν τα μέτρα αντινταμπινγκ. Εάν αποφασιστεί να επιβληθούν προσωρινά μέτρα, αυτό θα πρέπει να έχει γίνει το αργότερο μέχρι τις 21 Νοεμβρίου 1996.

Η Επιτροπή μπορεί να διαβεβαιώσει το Αξιότιμο Μέλος του Κοινοβουλίου ότι για να αποφασιστεί η αναγκαιότητα ή μη επιβολής προστατευτικών μέτρων, θα ληφθεί πολύ προσεκτικά υπόψη το συνολικό συμφέρον της Κοινότητας συμπεριλαμβανομένων των συμφερόντων του εγχώριου κλάδου παραγωγής, των χρηστών και καταναλωτών. Γι'αυτό το σκοπό το νομικό πλαίσιο αντιντάμπινγκ, δηλ. ο βασικός κανονισμός αντιντάμπινγκ ((Κανονισμός (ΕΚ) αριθ. 384/96 του συμβουλίου της 22.12.1995- ΕΕ αριθ. L 56 της 6.3.1996 )) δίνει σε όλες τις ενδιαφερόμενες πλευρές άφθονες ευκαιρίες να προσέλθουν και να εκφράσουν τις απόψεις τους.

Ως προς την ερώτηση σχετικά με τα λευκασμένα, τυπωμένα ή βαμμένα βαμβακερά υφάσματα, θα πρέπει να τονιστεί ότι ο κανονισμός επιτρέπει στην Επιτροπή να κινήσει διαδικασία έρευνας -και κατ' επέκταση να προτείνει την επιβολή οποιωνδήποτε μέτρων- μονάχα στην περίπτωση κατάθεσης καταγγελίας σωστά τεκμηριωμένης από τον κοινοτικό κλάδο παραγωγής. Επομένως, ελλείψει τέτοιας καταγγελίας δεν υπάρχει νομικη βάση για την επέκταση των μέτρων αντιντάμπινγκ σε όλα τα προϊόντα της κατηγορίας 2 της συμφωνίας πολυϊνών.

Η μόνη διαφορετική τρέχουσα διαδικασία που περιλαμβάνει βαμβακερά υφάσματα, αφορά πανικά κρεβατιού εισαγόμενα από την Αίγυπτο, την Ινδία και το Πακιστάν και άρχισε στις 13 Σεπτεμβρίου 1996.